दिनैनि फुंबिलि नि खौरां, 29 जुलाई 2020 माइथाय.
 - गुवाहातिनि सलापारायाव क्राइम ब्रान्स नि अनुसन्धान खालामनायाव सासे मनिपुरि आयजोखौ 73,70,200 रां जों हमो।  कलासिनि एपार्तमेन्त आव।  आयजो नि मुं आ एल संगितारानि देवि, बे आयजो जों लोगोसे गुबुन सानै मानसिखौ हमो।  द्रागस नि फालांगि जों सोमोनदो दंमोन।
 - रिया चक्रबर्ति नि हेंथायै सुसान्त नि बिफा नि एफ आई आर, गिबियाव रां नि थाखाय मोजां मोननाय, बेनि उनाव गावखौ बुथारना लानायाव थुलुंगा होनाय।
 - भारत सोरखारा चिन नि 300 सो मुवा बेसादफोरखौ 2021 मायथायनि गेजेराव लाबोनायखौ बन्ध खालामनायनि बिथांखि लादों।  आयना, रबर,गारि नि पार्तस आरो गोबां।
 - राफेल दावहा उरां जाहाज जों आसामजों मा सोमोनदो दं, बे खौ वायुसेनायाव सोनाय लोगो लोगो मोनसे पेतस(patch) होनाय जागोन, बे पेतस एबा लग' आ पाइलत नि गस्लायाव थाबाय थागोन, बे खौ दिजाइन खालामदों आसामनि सासे दिजाइनार आ, मुं आ सौरभ चौरदिया, चिरां नि बासुगांव नि थागिबि।  बेखौ बानायनाया गोरलै नङा।
 - गुजराताव मास्क लायाब्ला 500 रां नि जरिमाना, सिगां 200 रां मोन, सोनाब बंग आव 31 जुलाई सिम लकदाउन, बे लकदाउन मोनफ्रोमबो सप्तायाव साननै जागोन, त्रिपुरायाव सानथाम नि थाखाय लकदाउन लोगोसे न न थांनानै करना टेष्ट।
 - मैया बांगालरनिफ्राय आसामाव गंसे स्रमिक स्पेसियेल त्रेन फैयो, 300 सो सुबुंफोर फैदों, रङिया याव दावराव, फुंनिफ्राय नो मोनजाया मोनलोङा थानो गोनां जादों।  उदालगुरि, बाक्सा, नलबारि, दरं, सनितपुर, कामरुप जिला नि गोबां।
 - करना नि भेकसिन नि मानसि नि देहायाव सोना नायनायनि गिबि खोलोबा सोलिगासिनो, गासै 375 सुबुंफोरनि देहायाव सोना नायगोन,भारतनि गुबुन गिबिन जायगायाव सोलिगासिनो. . . .  नैथि खोलोबाव गासै 750 सुबुंफोरनि देहायाव सोना नायगोन 12-65 बोसोर बैसो नि गेजेरनि।
 - आसामाव मैया गासै 1371 करना केस मोनदों, बेनिनो कामरुप(मे) आव 295 आरो कमरुप(रु) आव 221. . .  लोगोसे मैया सा 1216 खौ करना निफ्राय बारगनायनि थाखाय हगारना होयो।  मैया सानै सुबुं नि जिउ गोमादों, गुवाहाति नि दुलु रानि सरकार(70) आरो हेमन्त बुरगहाइ(50)। 